stanford-oval/wikipedia huggingface dataset:
Marie Glory

| Marie Glory |
| --- | --- |

Henkilötiedot
Koko nimi:  Marie Glory (oik. Raymonde Louise Marcelle Toully)
Syntynyt: 3. maaliskuuta 1905 Mortagne-au-Perche, Ranska
Kuollut: 24. tammikuuta 2009 (103 vuotta) Cannes, Ranska
Kansalaisuus:  Ranska
Ammatti:  näyttelijä
Aiheesta muualla
IMDb 
Elonet
Marie Glory (oik. Raymonde Louise Marcelle Toully, 3. maaliskuuta 1905 Mortagne-au-Perche, Ranska – 24. tammikuuta 2009 Cannes, Ranska) oli ranskalainen mykkäelokuvien näyttelijä. Hän oli yksi viimeisistä elossa olevista aikuisrooleja mykkäelokuvissa näytelleistä näyttelijöistä. Glory teki elokuvadebyyttinsä vuonna 1924 Raymond Bernardin elokuvassa Le Miracle des Loups taiteilijanimellä Arlette Genny, jota hän käytti vuoteen 1927.
Vuonna 1928 Glory näytteli Line Hamelinin roolin miltei kolmetuntisessa ranskalais-saksalaisessa tuotannossa  Raha (L’Argent). Seuraavana vuonna hän oli mukana Géza von Bolváryn saksalaiselokuvassa Vater und Sohn.
1930-luvulla Glory esitti naispääosaa useissa elokuvissa. Hänen ensimmäinen puheroolinsa oli vuonna 1930 Leo Mittlerin elokuvassa Le Roi de Paris, jossa Gloryn vastanäyttelijänä toimi venäläisemigrantti Iván Petrovich. Hänen viimeinen pääosansa oli vuonna 1939. 1940-luvulla Glory näytteli vain yhdessä elokuvassa (vuoden 1943 Dagli Appennini alle Ande). 1950-luvulla Glory näytteli italialaisissa elokuvissa sivurooleissa. Hänen viimeinen elokuvaroolinsa oli vuonna 1960 ja tv-sarjassa vuonna 1964.
Aiheesta muualla

Marie Glory The Bioscope.  1.2.2009. Viitattu 2.7.2023. (englanniksi)
Marie Glory Elonetissä.
Marie Glory Internet Movie Databasessa. (englanniksi)
Mako (yritys)

Mako Osakeyhtiö, alun perin Osakeyhtiö Palokalusto, on vuonna 1920 perustettu suomalainen perheyritys.
Yrityksen perusti kauppaneuvos Georg Masalin. Vuonna 1930 nimi muutettiin muotoon Oy Masalin & Co Ab, ja vuonna 1937 Oy Masalin ja Kumpp. Mako Osakeyhtiö -nimi otettiin käyttöön vuonna 1961 ja vuodesta 1993 alkaen Mako Osakeyhtiö on ollut osa Mako-ryhmää. Siihen kuuluvat Mako Osakeyhtiön lisäksi Oy Veljekset Kulmala Ab, Antskogin ruukki ja Heteka Oy.
Yhtiön ja samaan yhtiöryhmään kuuluvien muiden yritysten pitkäaikainen toimitusjohtaja, samoin kuin osakas, oli kauppaneuvoksen arvonimen saanut Richard Lindgren.
Marie Harel

| Marie Harel |
| --- | --- |
 Marie Harelin patsas Vimoutiersissä.
Henkilötiedot
Syntynyt: 28. huhtikuuta 1761 Crouttes, Ranska
Kuollut: 9. marraskuuta 1844 (83 vuotta)
Ammatti:  juustonvalmistaja
Marie Harel (28. huhtikuuta 1761 – 9. marraskuuta 1844) oli ranskalainen juustonvalmistaja. Hareliin liitetyssä legendassa hänet on yhdistetty camembertjuuston syntytarinaan ja häntä pidetään usein kyseisen juuston keksijänä.
Elämäkerta

Marie Harel syntyi Crouttesissa Ranskan Normandiassa 28. huhtikuuta 1761. Hänen vanhempansa olivat Jacques Fontaine ja Marguerite Legendre. Marien isän mentyä uusiin naimisiin Charlotte Perrierin kanssa perhe muutti Beaumoncel-nimiselle maatilalle Camembertin pikkukylään. Vuonna 1785 Marie avioitui Jacques Harelin kanssa ja pari muutti miehen kotikylään Roivilleen. Vuonna 1787 pari sai Marie-nimen saaneen tyttären.
Marie Hareliin liitetyn legendan mukaan vuonna 1791 Marien kotiin saapui Ranskan vallankumouksellisia pakeneva pappi Charles-Jean Bonvoust. Pappi piilotteli jonkin aikaa Marien luona ja opetti tälle Brien alueella käytettyjä juustonvalmistustapoja. Sittemmin Harel yhdisteli tapaan paikallisia juustonvalmistuksen menetelmiä ja tuloksena sanotaan olleen nykyinen camembertjuusto. Harel kuoli 9. marraskuuta 1844.
Juuston syntytarinasta ei ole varsinaisia todisteita. Mainintaa papin ja Harelin tapaamisesta ei ole historiallisissa lähteissä. Lisäksi joitakin viitteitä camembertjuuston valmistuksesta tunnetaan jo ajalta ennen Harelia. Mahdollisesti hänen legendansa liittyneekin ennen kaikkea hänen myöhempään sukuunsa, jotka tunnettiin juustonvalmistajina. Tarinaa pidetään kuitenkin usein totena todisteiden uupumisesta huolimatta.  Camembertjuuston laajamittaisen valmistuksen aloitti Cyrille Paynel, joka mahdollisesti liitti juuston syntytarinan isoäitiinsä Marie Hareliin. Marie Harelin jälkeläisen Victor Paynelin sanotaan sittemmin esitelleen juuston Napoleon III:n hovissa, minkä jälkeen juusto yleistyi myös muualla Ranskassa.
Mathematics Genealogy Project

Mathematics Genealogy Project (vapaa suomennos matematiikan sukututkimushanke, lyhennys MGP) on web-käyttöinen tietokanta matemaatikkojen akateemiselle, väitöskirjatyön ohjaajien kautta muodostetulle sukupuulle. Tästä yhdysvaltalaisesta hankkeesta vastaavat Pohjois-Dakotan osavaltionyliopisto ja Amerikan matemaattinen seura (American Mathematical Society, AMS).
Hanke pyrkii kokoamaan maailman kaikkien matematiikan ja sen lähiaineiden tohtoriksi valmistuneiden tutkijoiden akateemisen sukututkimuksen kannalta keskeiset perustiedot. Esimerkiksi toukokuun 16. päivänä 2019 tietokanta sisälsi yhteensä 241 615 matemaattisten aineiden tieteilijää. Tyypillisesti mukana olevasta matemaatikosta on tietokantaan kirjattu tutkintovuosi (tohtoriksi valmistuminen), väitöskirjan otsikko, oppilaitos (alma mater), väitöskirjatyön ohjaaja ja omat väitöskirjaopiskelijat.
Aiheesta muualla

Mathematics Genealogy Project: Ernst Leonard Lindelöf. Ph.D. Helsingin yliopisto 1893 (Esimerkki varhaisesta suomalaisesta matemaatikosta "jälkeläisineen" (tohtorioppilaineen)) (Arkistoitu – Internet Archive) (englanniksi) (ndsu.nodak.edu)
The Academic Family Tree (englanniksi) (academictree.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mathematics Genealogy Project
Käännös suomeksi
Matti Viljanen

Matti Viljanen -nimisiä henkilöitä ovat:
Matti Viljanen (s. 1949), suomalainen järjestöjohtaja, Akavan puheenjohtaja vuosina 2007–2010
Matti Viljanen (1937–2015), suomalainen poliitikko, Kansallisen kokoomuksen kansanedustaja vuosina 1979–1991
Matti Viljanen (1927–1987), suomalainen muusikko, levytyskapellimestari, sovittaja ja säveltäjä
Matti Viljanen (1874–1946), suomalainen vuorineuvos, järjestöjohtaja ja poliitikko, Suomen teollisuusliiton toimitusjohtaja 1921–1940, Kansallisen Edistyspuolueen kansanedustaja vuosina 1924–1927
Matti K. Viljanen (s. 1946), suomalainen bakteriologian professori, Turun yliopiston vararehtori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Viljanen”, voi hakea sivunnimihaulla, laajalla sivunnimihaulla tai tekstihaulla.
Matti Viljanen (järjestöjohtaja)

Matti Reijo Juhani Viljanen (s. 18. heinäkuuta 1949 Turku) on entinen korkeasti koulutettujen palkansaajien ammattijärjestön Akavan puheenjohtaja, hän toimi tehtävässä 29. toukokuuta 2007 – 25. toukokuuta 2011. Aiemmin hän on toiminut muun muassa Insinööriliiton ja Ylempien Toimihenkilöiden Neuvottelujärjestön puheenjohtajana sekä Akavan hallituksen jäsenenä. Koulutukseltaan Viljanen on insinööri. 15. kesäkuuta 2007 Viljaselle myönnettiin insinöörineuvoksen arvonimi.
18. huhtikuuta 2008 Matti Viljanen aiheutti myrskyn Akavan sisällä Suomen Kuvalehdessä antamillaan lausunnoilla, joissa hän kannatti muun muassa Joensuun yliopiston ja Lappeenrannan teknillisen yliopiston lopettamista, minkä jälkeen Akava sekä useat sen jäsenjärjestöt sanoutuivat irti hänen lausunnoistaan. 12. lokakuuta 2010 Viljanen ilmoitti, ettei asetu ehdolle enää nelivuotiskauden päättyessä vuonna 2011. 25. toukokuuta 2011 häntä seurasi Akavan johdossa Sture Fjäder.
Matheus Alves

| 0 | 1 | 2 | 3 |
| --- | --- | --- | --- |
 Matheus Alves vuonna 2015.
Henkilötiedot
Koko nimi: Matheus Alves Leandro
Syntymäaika: 19. toukokuuta 1993 (ikä 31)
Syntymäpaikka: Cataguazes, Brasilia
Pelipaikka: hyökkääjä
Pituus: 187 cm
Paino: 92 kg
Seura
Seura:  FC Lahti (lainalla Fluminensesta)
Junioriseurat
–2012:  Fluminense
Seurat
| Vuodet | Seura | O | (M) |
| 2012–2015 |  Fluminense | 0 | (0) |
| 2013–2014 | →  FC Istres (laina) | 19 | (2) |
| 2015– | →  FC Lahti (laina) | 25 | (9) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2015.
Matheus Alves Leandro (s. 19. toukokuuta 1993 Cataguazes) on brasilialainen jalkapalloilija, joka edustaa Veikkausliigassa pelaavaa FC Lahtea lainalla Brasilian Série A:n Fluminensesta. Oikeajalkainen Alves on pelipaikaltaan hyökkääjä.
Ura

Alvesin kasvattajaseura on Fluminense. Vuodet 2013–2014 hän oli lainalla ranskalaisessa FC Istresissä. Ensimmäisellä kaudella eli kaudella 2013–2014 otteluita kertyi Ligue 2:ssa 18 ja maaleja kaksi. Seuraavalla kaudella Alves pelasi Nationaliin pudonneessa seurassa vain yhden ottelun, ennen kuin palasi takaisin kotimaahansa.
Helmikuussa 2015 Alves siirtyi Fluminensestä lainalle yhdessä MyPaa kaudella 2014 edustaneen Leandro Mottan kanssa Veikkausliigan FC Lahteen. Sopimus kattaa kauden 2015. Debyyttinsä Veikkausliigassa Alves teki huhtikuussa 2015 FC KTP:tä vastaan. Hän onnistui heti maalinteossa.
Luulampi (Mikkeli, Kekkola)

| Luulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°45′30″N, 26°54′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Laijalampeen 
Järvinumero:  14.923.1.115
Mittaustietoja
Pinnankorkeus:  102,6 m  
Pituus:  180 m  
Leveys:  90 m  
Rantaviiva:  0,458 km  
Pinta-ala:  1,058 ha  
Saaria:  ei saaria 
 fiLuulampi 
Luulampi  on Etelä-Savossa Mikkelissä  Kekkolan lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 102,6 metriä mpy.
Maaninkajärven koulu

| Maaninkajärven koulu |
| --- | --- |
Sijainti:  Maaningantie 49, 71750 Maaninka
Koordinaatit:  63.1513°N, 27.3040°E
Tyyppi:  suomenkielinen yhtenäiskoulu
Rehtori:  Sanna Matilainen
Luokat:  1–9
Oppilaita:  235 (2023)
Verkkosivut
Maaninkajärven koulu (entinen Maaningan koulukeskus) on Maaningan kirkonkylällä Kuopiossa toimiva yhtenäiskoulu. Vuonna 2016 koulua kävi 283 koululaista.
Ala- ja yläkoulut yhdistettiin yhtenäiskouluksi yläasterakennuksen peruskorjauksessa vuosina 2006-2009.
Aiheesta muualla

Kuopion peruskoulut kartalla[vanhentunut linkki] (kuopio.fi)
Marie Henrieta Chotek

Marie Henriette Chotek, kuva ehkä vuodelta 1906.
Henrieta Hermína Rudolfína Ferdinanda Marie Antonie Anna Chotkova (24. marraskuuta 1863 Dolná Krupá, Itävalta-Unkari, nykyään osa Slovakiaa – 13. helmikuuta 1946 Dolná Krupá Tšekkoslovakia) oli tšekkiläiseen ylhäisaatelistoon kuulunut puutarhuri. Hän erikoistui ruusujen kasvattamiseen.
Elämänvaiheita

Marie Henrieta Chotek syntyi erittäin varakkaaseen Itävalta-Unkarin ylhäisaatelistoon kuuluvaan perheeseen. Hänen serkkunsa oli arkkiherttua Frans Ferdinandin puoliso. Hän ei koskaan vieraillut Euroopan ylhäisissä hoveissa joihin hänellä sukunsa aseman vuoksi olisi ollut pääsy. Hän ei myöskään solminut avioliittoa. Sen sijaan hän viihtyi Dolna Krupassa, opetteli slovakian kielen ja pukeutui kuin tavalliset kansannaiset. Hänen ovensa olivat auki matkailijoille ja hän auttoi avokätisesti orpolapsia. Tämän vuoksi hän oli paikallisten suuresti kunnioittama.
Dolná Krupán kartanon ja tilukset Marie Henrieta Chotek peri vuonna 1890. Hän päätti perustaa sinne ruusutarhan, joka pärjäisi vertailussa aikansa eurooppalaisille ruusutarhoille kuten Sangerhausenille Saksassa ja Roseraie de L´Haỹlle. Hän osallistui itse kaikkiin kasvatukseen kuuluviin töihin ja ryhtyi kehittämään myös uusia lajikkeita.Vuonna 1910 paikassa oli jo 2000 kasvia. Botanisti Hermaan Kiese vieraili Dolná Krupássa ja kehui paikkaa innostuneeseen sävyyn. Kansainvälinen ruusukongressi palkitsi kreivittären vuonna 1914 vain muutama päivä ennen suursotaa. Ensimmäisen maailmansodan puhjettua vuonna 1914 kreivitär katsoi velvollisuudekseen auttaa sotilassairaalassa ja ruusutarha alkoi jäädä vaille hoitoa.
Kreivittären palattua sodasta oli Itävalta-Unkari lakannut olemasta ja Dolná Krupá osa uutta Tšekkoslovakian tasavaltaa. Hoidon puutteessa ruusutarha oli tuhoutunut. Jotkin harvinaisista ruusulajikkeista olivat hävinneet lopullisesti. Sodan jälkeisessä köyhtyneessä Euroopassa ei ollut enää mahdollisuuksia sotaa edeltäneen ajan ylellisyystuotteiden hankkimiseen. Ruusutarhat olivat nyt ylellisyyttä.
Vuoteen 1927 mennessä Marie Henrieta Chotekin oli onnistunut jossain määrin rakentaa ruusutarhaansa uudelleen. Vierailijoiden mukaan se oli kuitenkin kaukana siitä, mitä se oli ollut ennen sotaa. Kreivitär oli jo yli 60-vuotias eikä hänellä ollut voimia tehdä kaikkia tarvittavia töitä. Hän ei myöskään osannut myydä ja markkinoida ruusujaan, mikä olisi ollut välttämätöntä.
Vuonna 1934 Prahaan avattiin ruusutarha ja sen johtaja Karl Domin kertoi että "...kreivitär elää suuressa palatsissaan yksin. Dolná Krupán tarha on alennustilassa, suurin osa sen maista on joko peruna- tai maissipeltoa. Kreivitär kertoo mielellään vierailijoille miten suuri hänen rakkautensa ruusuihin on." Nuoruudessaan ja varakkuutensa aikana Marie Henrieta Chotek oli mielellään avokätisesti auttanut hädänalaisia, mutta vanhana hän ei saanut apua mistään.
1930- luvun loppua kohden kiinnostus kreivittären työhän alkoi nousta. Vuonna 1938 ruusutarha mainittiin alan teoksissa. Samana vuonna oli kuitenkin Tšekkoslovakian kriisi, seuraavana vuonna tapahtui maan jako ja toinen maailmansota alkoi. Ruusut eivät kiinnostaneet enää ketään. Toisen maailmansodan lopussa neuvostoarmeija ryösti Dolná Krupán kartanon ja ruusutarha tuhoutui.
Elämänsä viimeiset vuodet Marie Henrieta Chotek eli äärimmäisessä köyhyydessä. Hän kuoli läheisen luostarin nunnien hoivissa.
Aiheesta muualla

http://www.ruususeura.fi/c-englanti/Articles/Unmuth/chotek-1.html (Arkistoitu – Internet Archive)
Dolná Krupán kartano
Marija Zankovetska

Marija Zankovetska ennen vuotta 1917.
Marija Zankovetska, ukr. Марія Заньковецька, s. Adasovska, avioliiton kautta: H’lystova, (4. elokuuta 1854 Zanky, Tšernihivin alue – 4. lokakuuta 1934 Kiova, Ukrainan SNT) oli ukrainalainen näyttelijä, laulaja ja teatteriaktivisti.
Zankovetska kävi yksityistä koulua Tšernihivissä. Hän avioitui nuorena ratsuväenupseeri Nikolai H’lystovin kanssa ja asui 1881–1882 Suomenlinnassa, jonne H’lystov sai siirron. Sinä aikana hän opiskeli laulua Helsingin konservatoriossa, mutta laulajanuralle ei ääni kantanut. Hän debytoi 1882 näyttelijänä Ivan Kotljarevskyin näytelmässä Natalka Poltavka Marko Kropyvnytskyin seurueessa. Tuotanto merkitsi vuoden 1876 Emsin ukaasilla tukahdutetun Ukrainan ammattimaisen teatterin uudelleensyntymistä. Zankovetska esiintyi useiden ukrainalaisten teatteriseurueiden keskeisenä näyttelijänä vuosina 1882–1922. Venäjän näyttämötyöntekijöiden kongressissa 1897 hän vaati Ukrainan teatterin sensuroinnin lopettamista. Vuosina 1909–1915 hän ohjasi harrastelijaryhmiä Nižynissä ja Krolevetsissa. Hän esiintyi näyttämöllä viimeisen kerran Kiovassa 1922, ja samana vuonna perustettiin hänen nimeään kantava teatteri Zankovetskan teatteri.
Zankovetska näytteli teatterissa yli 30 roolissa ja myös kahdessa elokuvassa, Natalka Poltavka (1910) ja Ostap Bandura (1923). Hän kirjoitti muistelmat, ja Kiovassa on julkaistu hänen elämäkertojaan (1950, 1953, 1982). Hänen muistoaan kunnioittava museo perustettiin 1964 Zankyyn.
Aiheesta muualla

Kuvia tai muita tiedostoja aiheesta Marija Zankovetska Wikimedia Commonsissa
Maxime Lagacé

| Maxime Lagacé |
| --- | --- |

Henkilötiedot
Syntynyt: 12. tammikuuta 1993 (ikä 31) Saint-Augustin, Quebec
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  86 kg
Seura
Seura:  Färjestad BK
Sarja:  SHL
Pelaajaura
Pääsarjaura:  2017–
Aik. seurat:  Texas Stars (AHL) Vegas Golden Knights (NHL) Chicago Wolves (AHL) Providence Bruins (AHL) Pittsburgh Penguins (NHL) WBS Penguins (AHL) Tampa Bay Lightning (NHL) Syracuse Crunch (AHL)
Maxime Lagacé (s. 12. tammikuuta 1993 Saint-Augustin, Quebec) on kanadanranskalainen jääkiekkomaalivahti. Hän pelaa Ruotsin pääsarjassa SHL-joukkue Färjestad BK:ssa. Hän on pelannut urallaan 20 NHL-runkosarjaottelua torjuntaprosentilla 87,0% ja päästettyjen maalien keskiarvolla 3,90.
Matti Viitala

Matti Tapani Viitala (s. 26. maaliskuuta 1966 Pyhäjärvi Ol) on entinen suomalainen korkeushyppääjä. Hän edusti Pyhäjärven Pohtia ja häntä valmensi Toivo Saano.
Viitala sijoittui 19-vuotiaiden EM-kilpailuissa Cottbusissa 1985 kolmanneksitoista tuloksella 210 cm. Splitin EM-kilpailuissa 1990 hän putosi loppukilpailusta oltuaan karsinnassa kolmastoista tuloksella 224 cm. Sisäratojen EM-kilpailuissa Pariisissa 1994 hän karsiutui loppukilpailusta.
Viitala edusti Suomea aikuisten maaotteluissa ja Euroopan cupin kilpailuissa vuosina 1986−1995. Hän voitti korkeuskilpailun Suomen ja Ruotsin välisissä ulkoratamaaotteluissa Helsingissä 1990 sekä Tukholmassa ja Evryssä 1993. Hallimaaottelun hän voitti Tukholmassa 1992, Växjössä 1994 (ennätyksellään 226 cm) ja Kuopiossa 1995.
Viitala hyppäsi ulkoratojen ennätyksensä 225 cm Helsingissä 1990.
Viitala voitti ulkoratojen Suomen mestaruuden Oulussa 1990 tuloksella 220 cm. SM-hopeaa hän saavutti 1986, 1991, 1992, 1994, 1995 ja 1996 sekä SM-pronssia 1987 ja 1993. Sisäratojen Suomen mestaruuden hän voitti vuosina 1986, 1989, 1990, 1992 ja 1995.
Manfred Hiemer

Hiemer ja Schwarz Suomen rallissa vuonna 2001.
Manfred Hiemer (23. kesäkuuta 1961 – 29. heinäkuuta 2023) oli saksalainen kartanlukija. Hän toimi kartanlukijana muun muassa Armin Schwarzille, Erwin Weberille, Harald Demuthille ja Jochi Kleintille. Hiemer osallistui urallaan 67 rallin MM-sarjan kilpailuun, joista ensimmäinen oli Monte Carlo -ralli 1987 ja viimeinen Katalonian ralli 2004. Hiemerin ensimmäinen ralli oli vuonna 1981 kun hän 19-vuotias, mutta hän nousi Saksassa tunnetuksi 1990-luvulla, jolloin hän voitti kansallisen mestaruuden Erwin Weberin kanssa. Tämän jälkeen he siirtyivät rallin EM-sarjaan, jonka mestaruuden he voittivat vuonna 1992.
Markus Eurén

Markus Eurén vuonna 2011
Markus Eurén (s. 19. huhtikuuta 1978) on suomalainen muusikko, jonka instrumentti on kosketinsoittimet. Parhaiten hänet tunnetaan Moonsorrow-yhtyeen kosketinsoittajana.
Aiheesta muualla

Markus Eurén Encyclopaedia Metallumissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Markus Eurén
Käännös suomeksi
Maurice Hochepied

| Mitalit> Maa:   Ranska.Miesten uinti. Olympialaiset  | Mitalit> Maa:   Ranska.Miesten uinti. Olympialaiset  | Mitalit> Maa:   Ranska.Miesten uinti. Olympialaiset  | Maa:   Ranska> Miesten uinti. |
| --- | --- | --- | --- |
|  Hopeaa | Pariisi 1900 | 200 m joukkueviesti |  |
Maurice Louis Hochepied (9. lokakuuta 1881 Lille – 22. maaliskuuta 1960 Lille) oli ranskalainen uimari, vesipalloilija ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa 200 metrin joukkueviestissä. Lisäksi hän sijoittui 200 metrin vapaauinnissa viidenneksi ja 1 000 metrin vapaauinnissa sekä 200 metrin esteuinnissa kummassakin seitsemänneksi. Hochepied osallistui samoissa kisoissa myös vesipalloon. Victor Hochepied oli hänen veljensä.
Markus Fothen

| Markus Fothen |
| --- | --- |
 Markus Fothen Espanjan ympäriajossa 2007
Henkilötiedot
Syntynyt: 9. syyskuuta 1981 (ikä 43)
Kansalaisuus:   Saksa
Pyöräilijä
Pituus:  179 cm
Paino:  71 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2002–2003:  Team TEAG Köstritzer
Ammattilaisjoukkue(et)
2004–2008 2009–2010 2011–2013:  Gerolsteiner Team Milram Team NSP-Ghost
Suurimmat voitot
 Alle 23-v. aika-ajon maailmanmestaruus 2003 
 Tiedot päivitetty: 8. tammikuuta 2014 
Aiheesta muualla
www.markusfothen.de
Markus Fothen (s. 9. syyskuuta 1981 Kaarst, Saksa) on saksalainen maantiepyöräilijä. Ammattilaisuransa alkuvuodet, 2004–2008, hän ajoi Gerolsteiner-joukkueessa, jonka jälkeen Team Milramissa 2009–2010 ja lopuksi 2011–2013 Team NSP-Ghost -joukkueessa.
Fothen on kilpaillut myös ratapyöräilyssä: hän kuului vuonna 1999 junioreiden joukkuetakaa-ajon MM-hopeaa saavuttaneeseen Saksan joukkueeseen. Vuonna 2003 hän voitti alle 23-vuotiaiden maantieaika-ajon maailman- ja Euroopan mestaruuden.
Ensimmäisenä ammattilaisvuonnaan 2004 Fothen voitti GP Schwarzwald -kilpailun. Seuraavana vuonna hän kuului Gerolsteinerin joukkueeseen, joka voitti ProTour-sarjan joukkueaika-ajokilpailun Eindhovenissa. Italian ympäriajon kokonaiskilpailussa hän sijoittui 12:nneksi ja Circuit de la Sarthe -ajossa toiseksi.
Vuonna 2006 Fothen voitti Luk Challenge -pariaika-ajokilpailun Sebastian Langin kanssa. Ranskan ympäriajossa hän sijoittui 15:nneksi ja nuorten kilpailussa toiseksi. Seuraavana vuonna Fothen voitti Tour de Romandien ensimmäisen etapin ja sijoittui Ranskan ympäriajon 17. etapilla osuudella Daniele Bennatin jälkeen. Vuonna 2008 hän voitti Sveitsin ympäriajon viidennen etapin ja sijoittui neljänneksi Tirreno–Adriaticon kokonaiskilpailussa
Myös Markus Fothenin nuorempi veli Thomas on ammattipyöräilijä.
Aiheesta muualla

Virallinen sivusto (Arkistoitu – Internet Archive) (saksaksi)
Mako Iwamatsu

| Mako Iwamatsu> 岩松誠 |
| --- | --- |

Henkilötiedot
Syntynyt: 10. joulukuuta 1933 Hyōgon prefektuuri, Japani
Kuollut: 21. heinäkuuta 2006 Kalifornia, Yhdysvallat
Ammatti:  näyttelijä, ääninäyttelijä
Makoto Iwamatsu (jap. 岩松 信, Iwamatsu Makoto; 10. joulukuuta 1933 – 21. heinäkuuta 2006), taiteilijanimeltään Mako (jap. マコ), oli japanilais-amerikkalainen näyttelijä. Hänen isänsä oli kirjailija ja kuvittaja Tarō Yashima. Makon vanhemmat muuttivat Yhdysvaltoihin tämän ollessa pieni, ja Mako itse seurasi toisen maailmansodan jälkeen. Hänestä tuli Yhdysvaltojen kansalainen vuonna 1956.
Makon kuuluisin rooli on elokuvassa Tykkivene Jangtse-joella, josta hän oli ehdolla parhaan miessivuosan Oscar- ja Golden Globe -palkintoihin. Vuonna 1976 hän oli ehdolla Tony-palkintoon parhaasta miespääosasta musikaalissa näytelmästä Pacific Overtures.
Conan-elokuvissa Conan barbaari ja  Conan hävittäjä Mako näytteli Conanin velhoavustustajaa. Nouseva aurinko  (1993) elokuvassa Makolla oli Yoshida-sanin sivurooli ja (1997) Seitsemän vuotta Tiibetissä elokuvassa Mako näytteli Kungo Tsarongin roolia. Vuonna 2001 hänellä oli rooli elokuvassa Pearl Harbor ja vuonna 2005 cameorooli elokuvassa Geishan muistelmat.
Makolla on tähti Hollywood Walk of Famella.
Mako kuoli 21. heinäkuuta 2006 ruokatorven syöpään, jota vastaan hän oli taistellut pitkään.
Aiheesta muualla

Mako Internet Movie Databasessa. (englanniksi)
Mako Internet Broadway Databasessa (englanniksi)
Markus Feulner

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 12. helmikuuta 1982 (ikä 42)
Syntymäpaikka: Scheßlitz, Saksa
Pelipaikka: keskikenttäpelaaja
Pituus: 181 cm
Seura
Seura: Nürnberg
Pelinumero: 7
Junioriseurat
1988–1992: SV Pettstadt
1992–1997: Eintracht Bamberg
1997–2001: Bayern München
Seurat
| Vuodet | Seura | O | (M) |
| 2000–2004 | Bayern München II | 53 | (9) |
| 2001–2004 | Bayern München | 13 | (0) |
| 2004–2006 | Köln | 38 | (4) |
| 2004–2006 | Köln II | 12 | (1) |
| 2006–2009 | Mainz | 87 | (15) |
| 2009–2011 | Borussia Dortmund | 15 | (0) |
| 2009–2010 | Borussia Dortmund II | 2 | (0) |
| 2011– | Nürnberg | 51 | (5) |
| Yhteensä | Yhteensä | 271 | (34) |
 Seurajoukkueuran tilastot kattavat vain kansalliset sarjat, päivitetty 28. helmikuuta 2013.
Markus Feulner (s. 12. helmikuuta 1982 Scheßlitz, Saksa) on saksalainen jalkapalloilija.
Saavutukset

Saksan-mestaruus: 2002–2003, 2010–2011
Saksan cupin voitto: 2002–2003